'ANC moet 'naelstring' met Zuma knip' | Maroela Media
Man vas ná moord op skoolmeisie
'ANC moet 'naelstring' met Zuma knip'
Thabo Makgoba, Anglikaanse aartsbiskop van Kaapstad (Foto: ANA)
Die nuwe leierskap van die ANC moet pres. Jacob Zuma so vinnig as moontlik vervang, het die Anglikaanse aartsbiskop van Kaapstad, Thabo Makgoba, Sondagaand gesê.
Makgoba het tydens die Oukersaanddiens by die St George-katedraal gesê hy kan nie sien hoe twee sentra van mag – een in die party en een in die staat – saam kan werk as hul waardes direk teenstrydig is met mekaar nie.
Hy het gesê die enigste manier hoe die ANC "'n skoon breek kan maak met die verlede" is om van Zuma ontslae te raak en dit op te volg met "noukeurige skuiwe in die kabinet".
"As mnr. [Cyril] Ramaphosa wil hê die ANC moet 'n nuwe begin maak, moet hy en die nuwe leierskap die naelstring vinnig en beslissend sny wat hulle met die Zuma-era verbind. Ons ekonomie faal, werkloosheid styg en die groep korruptes wat sien dat hulle invloed verloor, poog desperaat om te plunder wat hulle kan voor die party tot 'n einde kom. Die verdeling in die ANC het boonop tot 'n verlamming in besluitneming en die implementering van beleide gelei. Dis nou die tyd om te sê, 'genoeg is genoeg'."
Ramaphosa is op 18 Desember verkies as die nuwe president van die ANC by die party se 54ste verkiesingskonferensie by Nasrec in Johannesburg.
Ouetehuis in Bethal beroof
Vyf uitlanders sterf in Limpopo-ongeluk
Ek hoop nie hierdie biskop word ernstig opgeneem nie. Ons kan nie nou bekostig om JZ te "verloor" nie. Sy teenwoordigheid tot begin 2019 is van kardinale belang in die land se poging om ontslae te raak van 'n "struggle organization" wat probeer regeer het, en klaaglik misluk het. Nou kort hierdie land 'n "achievement organization" wat ekonomie vertaan, en weet wat gedoen moet word om SA te laat blom…………voordat ons verby gevat word deur Zim!!
Sommer ook die aaenseeee…
tydens die ANC se struggle jare teen apartheid, was Makgoba se kerk in 'n groot mate die "godsdienstige" stem van die ANC. Waaroor kla hy dan nou? Wat hy en sy kerk dan altyd so graag wou gehad het, het dan toe gebeur. Waarom is dit dan nou skielik nie meer goed genoeg nie?
Die kerk het duisende rande vanuit die buiteland ontvang tydens die apartheidsjare. Waar is die geld heen? Kerklikes en sendelinge het nie eintlik 'n skoon rekord in die Suid-Afrikaanse geskiedenis nie, inteendeel…
Burger ek verstaan glad nie jou punt van argument of nee dit kan nie as ñ punt van argument wees nie dalk net kommentaar m.b.t. die laaste paragraaf.